Specialpatruljen fra Nordjyllands Politi tømte torsdag aften en lade ved Kongerslev for store mængder ulovligt fyrværkeri. Det drejer sig om 17.580 ulovlige kanonslag, hvoraf 800 af dem er meget store. - Vi har haft beredskabscenteret til at hjælpe os med at transportere det væk, da det er livsfarligt, siger vagtchef Per Jørgensen fra Nordjyllands Politi. Politiet har anholdt en mand, der bor på ejendommen for overtrædelse af fyrværkeriloven. Politiet kan ikke komme nærmere ind på, hvordan man har fundet frem til adressen med de mange ulovlige kanonslag.

Opsummering:
Politiets specialpatrulje afslørede sidst på eftermiddagen torsdag et kæmpe fyrværkerilager på en ejendom nær Kongerslev.